28.2.2009 Den Europæiske Unions Tidende L 57/1 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER RÅDET RÅDETS AFGØRELSE af 20. november 2008 om undertegnelse og midlertidig anvendelse af en foreløbig aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side (2009/152/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133 og 181 sammenholdt med artikel 300, stk. 2, første afsnit, første punktum, under henvisning til forslag fra Kommissionen, og ud fra følgende betragtninger: (1) Den 12. juni 2002 bemyndigede Rådet Kommissionen til at indlede forhandlinger om økonomiske partnerskabsaftaler med AVS-stater. (2) Disse forhandlinger er afsluttet, og den foreløbige øko- nomiske partnerskabsaftale mellem Det Europæiske Fælles- skab og dets medlemsstater på den ene side og Centralafrika på den anden side (herunder Cameroun), i det følgende benævnt »den foreløbige ØPA«, blev paraferet den 17. december 2007. (3) Ihenhold til artikel 98, stk. 4, i den foreløbige ØPA finder aftalen midlertidig anvendelse, indtil den træder i kraft. (4) Den foreløbige ØPA bør undertegnes på Det Europæiske Fællesskabs vegne og finde anvendelse på midlertidig basis med forbehold af senere indgåelse, for så vidt angår de forhold, der henhører under Fællesskabets kompetence — TRUFFET FØLGENDE AFGØRELSE: Artikel 1 Undertegnelsen af den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side godkendes herved på Fællesskabets vegne med forbehold af Rådets afgørelse om indgåelse af nævnte aftale. Teksten til den foreløbige ØPA er knyttet som bilag til denne afgørelse. Artikel 2 Med henblik på artikel 92, stk. 2, i den foreløbige ØPA, sammensættes ØPA-udvalget af medlemmer af Rådet og repræsentanter fra Kommissionen på den ene side og af repræsentanter fra de centralafrikanske signatarstaters regeringer på den anden side. Kommissionen forelægger Rådet, til afgørelse, forslag til Fællesskabets holdning med henblik på forhandlin- gerne om ØPA-udvalgets forretningsorden. Artikel 3 Rådets formand bemyndiges hermed til at udpege den eller de personer, der skal have beføjelse til på Fællesskabets vegne at undertegne den foreløbige ØPA, med forbehold af dens indgåelse. Artikel 4 For så vidt angår de forhold, der henhører under Fællesskabets kompetence, finder den foreløbige ØPA, som fastsat i dens artikel 98, stk. 4, anvendelse på midlertidig basis, indtil procedurerne for den endelige indgåelse er afsluttet. Kommis- sionen offentliggør en meddelelse med oplysninger om datoen for midlertidig anvendelse. Udfærdiget i Bruxelles, den 20. november 2008. På Rådets vegne B. LAPORTE Formand